रीमा साठे

रीमा साठे (५ सप्टेंबर, १९८३) या एक भारतीय सामाजिक कार्यकर्त्या आणि उद्योजिका आहेत. त्यांनी एक अन्नधान्याची कंपनी स्थापन केली तसेच या कंपनीचा नफा त्या लहान शेतकऱ्यांसोबत अधिक न्याय्यपणे वाटप करते. इ.स. २०१७ मध्ये त्यांच्या या योगदानाबद्दल त्यांना नारी शक्ती पुरस्कार देऊन सन्मानित करण्यात आले.

इ.स. २०१८ मध्ये साठे यांना फोर्ब्स मासिकाने आणि २०१९ मध्ये 'जागतिक बँकेने' आणि 'संयुक्त राष्ट्र विकास कार्यक्रम' द्वारे वैशिष्ट्यीकृत केले गेले.

वैयक्तिक जीवन 
साठे या रासायनिक अभियंता (केमिकल इंजिनीअर) मध्ये पदवीधर आहेत.

अन्न आणि पेय उद्योगात सात वर्षे काम केल्यानंतर साठे यांनी ‘हॅपी रूट्स’ हा सामाजिक उपक्रम सुरू केला. इ.स. २०१४ मध्ये साठे यांनी आपली नोकरी सोडून स्वयंरोजगाराची निर्मिती केली. साठे यांना "कृषी स्टार" नावाच्या नवीन कंपनीसाठी विपणन, महाव्यवस्थापक म्हणून काम करत असताना, लहान आणि अल्पभूधारक शेतकऱ्यांच्या, विशेषतः महिलांसमोरील आव्हानांनी खूप व्यथित केले.

साठे यांनी देशी तृणधान्ये, धान्ये आणि विविध प्रकारचे देशी पशुधन यावर लक्ष केंद्रित करून राष्ट्रीय आणि आंतरराष्ट्रीय स्तरावर शेत-ते-मार्केट पुरवठा साखळी तयार केली आहे, ज्यामुळे भारतातील चार राज्यांमधील ३०,००० पेक्षा जास्त लहान आणि सीमांत शेतकऱ्यांना फायदा झाला आहे. त्यांच्या कंपनीने शेतकऱ्यांना नेहमीच्या बाजारभावापेक्षा ५०% जास्त भाव देऊन उच्च दर्जाचे, देशी धान्य उत्पादनासाठी प्रोत्साहन दिले आणि या धान्यांपासून आरोग्यदायी, पौष्टिक फराळाचे अन्न तयार केले जे शहरी ग्राहकांना चांगलेच आवडले. अहमदनगरमधील महिला शेतकऱ्यांनी साठे यांच्या व्यवसायासाठी कुट्टू (buckwheat)चे उत्पादन करून आपले उत्पन्न तिपटीने वाढवले. तिच्या उत्पादनांच्या श्रेणीमध्ये गहू, कुट्टू, राजगिरा, अंबाडीचे बियाणे आणि बार्लीपासून बनविलेले चटपटीत खाद्यपदार्थ आणि कुकीज यांचा समावेश आहे.

साठे यांनी जुलै २०२० मध्ये 'सेरेनी मेडोज' येथे लहान बदलांच्या सामर्थ्यावर टेडेक्स भाषण दिले.

पुरस्कार 
 साठे यांना २०१७ मध्ये बिझनेस टुडेच्या 'सर्वात शक्तिशाली महिला' पुरस्काराने सन्मानित करण्यात आले.
 'शी द पीपल्स फेसबुक, गूगल, द्वारे २०१७चा 'डिजिटल महिला पुरस्कार' दिला गेला.
 साठे यांना २०१७ मध्ये आंतरराष्ट्रीय महिला दिनानिमित्त नवी दिल्लीतील राष्ट्रपती भवनात इ.स. २०१६चा नारी शक्ती पुरस्कार प्रदान करण्यासाठी आमंत्रित करण्यात आले होते. त्यावर्षीच्या पुरस्कार मिळालेल्या पाच संस्था आणि २७ महिलांपैकी त्या एक होत्या.

संदर्भ 

नारी शक्ती पुरस्कारविजेते
मराठी उद्योगिनी
स्त्री चरित्रलेख